**Līgums**

„Par supervīzijas pakalpojuma nodrošināšanu”

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Pasūtītāja Līguma numurs | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Izpildītāja Līguma numurs |
|  |  |

|  |  |  |
| --- | --- | --- |
| Vieta |  | Datums |
|  |  |  |

**PAŠVALDĪBAS (Latvijas Republikas pilsētas vai novada) NOSAUKUMS**, iestādes nosaukums (turpmāk – Pasūtītājs) tās pārstāvja amats, vārds un uzvārds personā, kurš/a rīkojas saskaņā ar pārstāvības pamats, no vienas puses un

**JURIDISKĀS PERSONAS NOSAUKUMS,** (turpmāk - Izpildītājs) tās pārstāvja amats, vārds un uzvārds personā, kurš/a rīkojas saskaņā ar pārstāvības pamats, no otras puses (turpmāk abi kopā – Puses, atsevišķi – Puse),

*[vai]*

**FIZISKĀS PERSONAS VĀRDS, UZVĀRDS**, personas kods: kods, (turpmāk - Izpildītājs), no otras puses (turpmāk abi kopā – Puses, atsevišķi – Puse),

pamatojoties uz Ministru kabineta 2019.gada 17.decembra noteikumiem Nr.686 „Darbības programmas „Izaugsme un nodarbinātība” 9.2.1.specifiskā atbalsta mērķa „Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām” 9.2.1.1.pasākuma „Profesionāla sociālā darba attīstība pašvaldībās” īstenošanas noteikumi” un Ministru kabineta 2022. gada 20. septembrī izskatīto informatīvo ziņojumu “Par Eiropas Savienības kohēzijas politikas programmas 2021. – 2027. gadam 4.3.5. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un uzturētspēju” 4.3.5.4. pasākuma “Profesionāla un mūsdienīga sociālā darba attīstība” īstenošanu” (prot. Nr. 48 63. §) (turpmāk kopā - Noteikumi) noslēdz šādu līgumu (turpmāk – Līgums).

1. **Līguma priekšmets un summa**
   1. Pasūtītājs uzdod un Izpildītājs kā krietns un rūpīgs saimnieks saskaņā ar Līguma 1. pielikumā “Pašvaldību sociālo dienestu un citu pašvaldību izveidoto sociālo pakalpojumu sniedzēju darbinieku profesionālās kompetences pilnveides – supervīzija apraksts” (turpmāk - Līguma 1.pielikums) noteikto apņemas nodrošināt pasūtītāja darbiniekiem profesionālās kompetences pilnveides (supervīzija) pakalpojumus (turpmāk – Pakalpojums).
   2. Supervīzija tiek nodrošināta, īstenojot supervīzijas sesijas (turpmāk – Pakalpojuma daļa vai supervīzijas sesija).

*[versija ar PVN]*

1.3. Līguma kopējā summa saskaņā ar Līguma 1. pielikumā noteikto cenu par Pakalpojuma sniegšanu ir EUR summa (summa vārdiem) un pievienotās vērtības nodoklis 21% (divdesmit viena procenta) apmērā, t.i., EUR summa (summa vārdiem), kas kopā ir EUR summa (summa vārdiem) (turpmāk viss kopā – Līguma summa). Pasūtītājam nav pienākums izlietot visu Līguma summu.

1.4. Līguma summa sastāv no Pakalpojuma daļas cenas (turpmāk – cena), kas ir nemainīga visā Līguma darbības laikā:

1.4.1.**Grupas, komandas un organizācijas supervīzijas sesija klātienē vai attālināti** - cena vienam darbiniekam ir EUR summa (summa vārdiem) un pievienotās vērtības nodoklis 21% (divdesmit viena procenta) apmērā, t.i., EUR summa (summa vārdiem), kopā ir **EUR summa** (summa vārdiem);

1.4.2. **Individuālā supervīzijas sesija klātienē vai attālināti**- cena vienam darbiniekam ir EUR summa (summa vārdiem) un pievienotās vērtības nodoklis 21% (divdesmit viena procenta) apmērā, t.i., EUR summa (summa vārdiem), kopā ir **EUR summa** (summa vārdiem);

*[vai versija bez PVN]*

* 1. Līguma kopējā summa saskaņā ar Līguma 1. pielikumā noteikto cenu par Pakalpojuma sniegšanu ir EUR summa (summa vārdiem) (turpmāk viss kopā – Līguma summa). Pakalpojuma sniedzējs nav pievienotās vērtības nodokļa maksātājs. Pasūtītājam nav pienākums izlietot visu Līguma summu.
  2. Līguma summa sastāv no Pakalpojuma daļas cenas (turpmāk – cena), kas ir nemainīga visā Līguma darbības laikā:

1.4.1. **Grupas, komandas un organizācijas supervīzijas sesija klātienē vai attālināti** - cena vienam darbiniekam ir **EUR summa** ( summa vārdiem);

1.4.2. **Individuālā supervīzijas sesija klātienē** - cena vienam darbiniekam ir **EUR summa** (summa vārdiem);

* 1. Līguma summa ietver visas izmaksas, kas saistītas ar šajā Līgumā paredzēto Pakalpojumu sniegšanu pilnā apjomā (t.sk., telpu noma, pakalpojuma organizācijas (sagatavošanās supervīzijas sesijai, darba analīze pēc notikušas supervīzijas sesijas, atskaites sagatavošana utml.) izmaksas, personāla un materiālu izmaksas), visus nodokļus un nodevas, kā arī visas ar to netieši saistītās izmaksas (dokumentācijas drukāšana un transporta pakalpojumi).
  2. Līguma summā iekļauto nodokļu un nodevu samaksu veic Izpildītājs.
  3. Pasūtītājs neapmaksā Pakalpojumu virs Līguma 1.3. punktā minētās Līguma kopējās summas. Ja Pakalpojums faktiski tiek sniegts mazākā apmērā nekā Līgumā noteikts, Pasūtītājs veic samaksu par faktiski sniegto Pakalpojuma daļu, kas norādīts nodošanas un pieņemšanas aktā.

1. **Pušu pienākumi un tiesības**
   1. Pasūtītājs nodrošina Izpildītāju ar Pakalpojuma izpildei nepieciešamo informāciju un dokumentāciju, kas ir Pasūtītāja rīcībā, ja tā nepieciešama Līguma izpildei.
   2. Pasūtītājam ir tiesības pieprasīt, un Izpildītājam ir pienākums nekavējoties sniegt informāciju par Pakalpojuma sniegšanas gaitu un rezultātiem.
   3. Izpildītājs klātienes Pakalpojuma sniegšanu nodrošina Pasūtītāja izvēlētā pašvaldībā Latvijas teritorijā.
   4. Izpildītājs nodrošina Pakalpojuma sniegšanu atbilstoši Līgumā noteiktajām prasībām, ievērojot normatīvos aktus, kas regulē šādu Pakalpojuma sniegšanu, kā arī Izpildītājs uzņemas atbildību par sekām, kuras iestāsies normatīvo aktu neievērošanas vai nepienācīgas ievērošanas rezultātā.
   5. Pilnvarotajām personām, kas noteiktas Līguma 9.4. punktā, ir tiesības vienoties par Līguma 1. pielikumā ietvertā Pakalpojuma nodrošināšanu, t.sk., vismaz par supervīzijas sesijas norises vietu (adresi), norises datumu un laiku, kā arī par darbiniekiem (vārds un uzvārds), kuri piedalās katrā konkrētajā supervīzijas sesijā. Attālinātas supervīzijas nodrošināšanai, pilnvarotās personas izvēlas piemērotāko attālinātās tiešsaistes video saziņas servisu.
   6. Pasūtītājs apņemas nodrošināt, ka darbinieki, par kuriem panākta vienošanās atbilstīgi Līguma 2.5. punktā noteiktajam, var piedalīties supervīzijas sesijās.
   7. Ja Pasūtītāja apņemšanos, kas noteikta Līguma 2.6. punktā, nav iespējams īstenot, tad Pasūtītāja pilnvarotajai personai, kas noteikta Līguma 9.4.1. apakšpunktā, ir pienākums pēc iespējas ātrāk, bet ne vēlāk kā 24 stundas pirms supervīzijas sesijas sākuma, informēt Izpildītāja pilnvaroto personu, kas noteikta Līguma 9.4.2. apakšpunktā, par darbinieku(-iem), kurš(-i) nepiedalīsies attiecīgajā supervīzijas sesijā.
   8. Izpildītājam pēc Līguma 2.7. punktā minētās informācijas saņemšanas, ir tiesības:
      1. pārcelt supervīzijas sesiju uz citu dienu un laiku, par to vienojoties ar Pasūtītāju atbilstoši Līguma 2.5. punktā noteiktajam;
      2. vienojoties ar Pasūtītāju atbilstoši Līguma 2.5. punktā noteiktajam, vadīt supervīzijas sesiju, ņemot vērā, ka tajā piedalīsies mazāks darbinieku skaits, nekā iepriekš panākta vienošanās.
   9. Puses izvēlas telpu, kurā netraucēti var tikt īstenota supervīzija. Puses apņemas netraucēt un nekavēt citas personas (piemēram, citus darbiniekus, klientus) supervīzijas norisi.
   10. Izpildītājs apņemas nekavējoties rakstveidā informēt Pasūtītāju par apstākļiem, kas traucē Pakalpojuma sniegšanu noteiktajos termiņos un kārtībā.
   11. Pilnvarotajām personām, kas noteiktas Līguma 9.4. punktā, ir tiesības vienoties par supervīzijas pakalpojuma sniedzēja pienākumu izsniegt supervīzijas dalībniekam dokumentu (apliecību vai ekvivalentu), kas apliecina tā dalību supervīzijā.
   12. Pasūtītājam ir tiesības veikt pārbaudes Pakalpojuma īstenošanas vietās un izvērtēt Pakalpojuma īstenošanas atbilstību Līgumā noteiktajām prasībām un gadījumā, ja tiek konstatētas nepilnības Līgumā noteikto saistību izpildē, dot norādījumus Izpildītājam to novēršanai turpmākajā Pakalpojuma daļas sniegšanā.
   13. Izpildītājs Pakalpojuma īstenošanas vietā nodrošina Pasūtītāja un citu institūciju pārstāvjiem, kuriem ir tiesības veikt Izpildītāja īstenotās supervīzijas pārbaudes, ar Pakalpojumu saistīto līgumu oriģinālu vai to kopiju, kā arī “Dalībnieku saraksta” oriģināla pieejamību. Supervīzijas pārbaudi var veikt pirms vai pēc supervīzijas sesijas. Lai pārliecinātos par attālinātas supervīzijas norisi, pārbaudītājam jāsazinās ar Pakalpojuma sniedzēju un jāvienojas par tās veikšanu.
   14. Pasūtītājs ir tiesīgs apturēt Pakalpojuma sniegšanu, ja Izpildītājs neievēro Līgumā noteiktās prasības, līdz pārkāpuma novēršanai vai zaudējumu segšanai, paziņojot par to Izpildītājam 1(vienu) darba dienu iepriekš.
   15. Izpildītājs uzņemas pilnu materiālo atbildību par Pasūtītājam un trešajām personām nodarītajiem zaudējumiem un nemantisko kaitējumu, un atlīdzināt visus izdevumus, zaudējumus un nemantisko kaitējumu, kas Izpildītāja darbības vai bezdarbības rezultātā, radušies Pasūtītājam un trešajām personām.
   16. Izpildītājs apņemas bez Pasūtītāja rakstiskas piekrišanas neizpaust informāciju, un veikt visus nepieciešamos pasākumus informācijas neizpaušanai, ko Izpildītājs ieguvis no Pasūtītāja Līguma izpildes gaitā, izņemot valsts institūcijas, kurām saskaņā ar likumu ir tiesības prasīt šādu informāciju.
   17. Izpildītājam ir tiesības prasīt samaksu par kvalitatīva un savlaicīga Pakalpojuma sniegšanu atbilstoši Līguma noteikumiem, un Pasūtītājam ir pienākums samaksāt Izpildītājam par Līgumā noteiktajā apjomā, savlaicīgi un kvalitatīvi sniegtu Pakalpojumu saskaņā ar Līguma noteikumiem.
   18. Pirms supervīzijas pakalpojuma sniegšanas Izpildītājs vietnē <https://docs.google.com/spreadsheets/d/1s9qgHoOdUxBCNN7tgPF_jfVP2ooJDmzuM5Dt1zYOsAc/edit#gid=1114671250> – ne vēlāk kā trīs darba dienas pirms norises laika, savukārt par izmaiņām – ne vēlāk kā 24 stundas pirms sākotnēji plānotā notikuma norises laika, sniedz informāciju par plānotajiem notikumiem, norādot supervīzijas veidu, supervizoru, sesijas norises vietu, datumu un laiku.
   19. Ja Pasūtītājs plāno saņemt kompensāciju Projekta ietvaros, Pasūtītājs un Izpildītājs savstarpēji vienojoties, nodrošina, ka telpā, kurā veic supervīziju atrodas Informatīvais plakāts, kura elektroniskā versija ir atrodama Labklājības ministrijas tīmekļa vietnē.
   20. Izpildītājs apņemas nodrošināt “Dalībnieku sarakstu”, kurā Pasūtītāja darbinieki ar parakstu var apliecināt savu dalību klātienes grupas, komandas, organizācijas un individuālajā supervīzijas sesijā. “Dalībnieka saraksta” veidlapa ir pieejama Labklājības ministrijas tīmekļa vietnē. Pasūtītāja darbinieki savu dalību ar parakstu “Dalībnieka sarakstā” apliecina pēc katras klātienes supervīzijas sesijas.
   21. Attālinātās supervīzijas gadījumā Pasūtītājs “Dalībnieku sarakstā” uzkrāj informāciju par Pasūtītāja darbiniekam nodrošināto Pakalpojumu. Tā veikšanai izmanto Līguma 2.20. punktā minēto veidlapu.
   22. Pēc “Dalībnieku saraksta” aizpildīšanas Izpildītājs to paraksta, nodrošina, ka to nav iespējams papildināt, un nodod Pasūtītājam. Izņēmums ir “Dalībnieku saraksts”, kurā uzkrāta informācija par attālinātas individuālās un supervīzijas grupā nodrošināšanu, kurā Izpildītājs atstāj iespēju Pasūtītāja darbiniekam vai Pasūtītāja atbildīgai personai ar parakstu apliecināt darbinieka dalību supervīzijas sesijā.
   23. Pasūtītājs pēc 2.20. punktā minētā “Dalībnieku saraksta” saņemšanas nodrošina, ka Pasūtītāja atbildīgā persona vai darbinieks, kas piedalījās attālinātajā supervīzijas sesijā, ar savu parakstu apliecina dalību tajā.
   24. Attālinātas supervīzijas sesijas norisi apliecina Izpildītāja sagatavots ekrānuzņēmums vai fotogrāfija, kurā redzams supervīzijas sesijas norises laiks, kā arī supervīzijas dalībnieki, vai dalībnieku kontaktinformācija. Izpildītājs minēto supervīzijas norises foto fiksāciju nosūta Pasūtītājam uzglabāšanai. Puses apņemas nodrošināt Līguma izpildē tādu tehnisko un organizatorisko līdzekļu lietošanu un lietotāja pārvaldību, lai aizsargātu fizisko personu datus un novērstu to nelikumīgu apstrādi, ievērojot normatīvos aktus, kas reglamentē fizisko personu datu apstrādi un aizsardzību, t.sk. Eiropas Parlamenta un Padomes 2016. gada 27. aprīļa regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), tajā skaitā Izpildītājs, ievācot jebkurus fizisko personu datus, ko tas apstrādā un nodod Pasūtītājam ar mērķi izpildīt Līgumu, veic datu subjekta informēšanas, kā arī citus no Regulas izrietošos pārziņa pienākumus.
2. **Pakalpojuma sniegšana**
   1. Līgums stājas spēkā ar dienu, kad to paraksta abas Puses, un ir spēkā līdz (gads mēnesis datums), un pilnīgai Līgumā noteikto saistību izpildei.
   2. Izpildītājs 3 (trīs) darba dienu laikā pēc Pakalpojuma un/vai Pakalpojuma daļas nodrošināšanas sagatavo, paraksta un iesniedz Pasūtītājam parakstīšanai nodošanas un pieņemšanas aktu. 9.4.punktā minētie Pušu pilnvarotie pārstāvji vienojas par kārtību, kādā iesniedzama rakstiskā atskaite, kurā iekļauta informācija par supervīzijas novērtēšanas rezultātiem un priekšlikumi par turpmākajiem pasākumiem darbinieku profesionālās kompetences pilnveidei, kā arī par kārtību, kādā Izpildītājs iesniedz Pasūtītājam “Dalībnieku saraksta” oriģinālu.
   3. Pasūtītājs 3 (trīs) darba dienu laikā pēc Līguma 3.2. punktā saņemtā nodošanas un pieņemšanas akta un “Dalībnieku saraksta” saņemšanas, pārbauda Pakalpojuma atbilstību Līguma noteikumiem un paraksta nodošanas un pieņemšanas aktu vai rīkojas saskaņā ar Līguma 3.4. punktā noteikto.
   4. Ja Pasūtītājs konstatē trūkumus un neatbilstības iesniegtajos dokumentos, Pasūtītājs neparaksta nodošanas un pieņemšanas aktu, uzdodot Izpildītājam par saviem līdzekļiem Pasūtītāja noteiktajā termiņā izlabot dokumentus. Ja Pakalpojums nav sniegts kvalitatīvi, nodošanas un pieņemšanas aktā ir jāuzskaita konstatētās neatbilstības un trūkumi, kā arī jānorāda piemērotais līgumsods saskaņā ar Līguma 5.nodaļu. Puses paraksta nodošanas un pieņemšanas aktu pēc tam, kad Izpildītājs dokumentos ir veicis labojumus.
   5. Pasūtītājam ir tiesības neapmaksāt Pakalpojumu, ja Pakalpojums nav sniegts. Samaksu veic par faktiski veiktu Pakalpojuma daļu, par ko Puses vienojušās.
   6. Pakalpojumu uzskata par izpildītu ar dienu, kad Puses savstarpēji paraksta nodošanas un pieņemšanas aktu par Pakalpojuma izpildi, kas ir pamats pēdējā rēķina izrakstīšanai.
   7. Pakalpojums var tikt pieņemts pa daļām, pusēm savstarpēji parakstot nodošanas un pieņemšanas aktu, kas ir pamats rēķina izrakstīšanai.
3. **Norēķinu kārtība**
   1. Pasūtītājs veic samaksu par Pakalpojumu šādā apmērā un daļās:
      1. avansa maksājumu ne vairāk kā 20% (divdesmit procentu) apmērā no Līguma summas, t.i., EUR summa (summa vārdiem) Pasūtītājs pārskaita uz Izpildītāja rēķinā norādīto bankas kontu dienu skaits (dienu skaits vārdiem) darba dienu laikā no Līguma spēkā stāšanās dienas;
      2. atlikušo maksājumu vai tā daļas EUR summa (summa vārdiem) Pasūtītājs pārskaita uz Izpildītāja rēķinā norādīto bankas kontu, dienu skaits (dienu skaits vārdiem) darba dienu laikā no nodošanas un pieņemšanas akta abpusējas parakstīšanas un Izpildītāja rēķina saņemšanas, pārskaitot Līguma summu uz Izpildītāja rēķinā norādīto bankas kontu.

*[vai]*

* 1. Pasūtītājs veic samaksu par Pakalpojumu 10 (desmit) darba dienu laikā no Pušu abpusēji parakstīta nodošanas un pieņemšanas akta un Izpildītāja rēķina saņemšanas, pārskaitot Līguma summu par faktiski sniegto Pakalpojumu uz Izpildītāja rēķinā norādīto bankas kontu.
  2. Par samaksas veikšanas dienu tiek uzskatīta diena, kad Pasūtītāja maksājums ir izpildīts Valsts kases vai komercbankas interneta maksājumu apstrādes sistēmā.

1. **Pušu atbildība**
   1. Pušu zaudējumu apmērs ir aprobežots tikai ar Puses tagadējās (jau esošās) mantas samazinājumu. Šī Līguma ietvaros Pusēm nav pienākuma atlīdzināt otrai Pusei radušos sagaidāmās peļņas atrāvumu.
   2. Ja Izpildītājs savas vainas dēļ nav nodrošinājis supervīzijas sesijas īstenošanu, tad Pasūtītājs ir tiesīgs prasīt Izpildītājam līgumsodu 10% (desmit procentu) apmērā no nenotikušās supervīzijas sesijas cenas par katru darbinieku, par kuru iepriekš ir panākta Pušu vienošanās atbilstoši Līguma 2.5. un 2.8. punktā noteiktajam.
   3. Ja Izpildītājs Pasūtītāja noteiktajā termiņā nenovērš Līguma 3.4. punkta kārtībā konstatētos trūkumus, tad Pasūtītājs ir tiesīgs prasīt Izpildītājam līgumsodu 0,1%(viena desmitā daļa no procenta) apmērā no Līguma summas par katru kavējuma dienu, bet ne vairāk kā 10% (desmit procentus) no Līguma summas.
   4. Ja Pasūtītājs Līgumā noteiktajā termiņā un kārtībā nesamaksā Izpildītājam par sniegto Pakalpojumu, Izpildītājam ir tiesības prasīt Pasūtītājam līgumsodu 0,1% (viena desmitā daļa no procenta) apmērā no Līguma summas, par katru kavējuma dienu, bet ne vairāk kā 10% (desmit procentus) no Līguma summas.
   5. Pasūtītājs ir tiesīgs ieturēt līgumsodu no jebkura maksājuma, kas Izpildītājam pienākas, pamatojoties uz šo Līgumu, pirms tā izmaksas Izpildītājam.
   6. Izpildītājam ir tiesības prasīt no Pasūtītāja līgumsodu \_(procenti skaitliski)\_% ((procenti vārdiem) procentu) apmērā no supervīzijas sesijas cenas par katru darbinieku, par kuru iepriekš ir panākta Pušu vienošanās atbilstoši Līguma 2.5. un 2.8. punktā noteiktajam, bet kurš nav piedalījies attiecīgajā supervīzijas sesijā. Minētais līgumsods nav piemērojams gadījumos, kad Pasūtītājs Līgumā noteiktajā kārtībā ir informējis Izpildītāju, ka konkrēts darbinieks supervīzijas sesijā nepiedalīsies.
   7. Izpildītājs ir tiesīgs Līguma 5.4. un 5.6. punktā noteikto līgumsodu norādīt rēķinā, kuru iesniedz Pasūtītājam apmaksai.
   8. Līgumsoda samaksa neatbrīvo Puses no Līguma izpildes pienākuma un neizslēdz zaudējumu atlīdzināšanas pienākumu.
2. **Konfidencialitāte**
   1. Izpildītāja darbinieks – supervizors ievēro konfidencialitāti neizpaužot informāciju, kuru Pasūtītāja darbinieki supervīzijās uzticējuši, un informāciju, kura var tikt izpausta Pasūtītājam, tikai vispirms saskaņojot to ar darbiniekiem.
   2. Izpildītāja darbinieks – supervizors ievēro konfidencialitāti apmeklējot supervīzijas par Pasūtītāja uzdevumā veiktajām supervīzijām, neizpaužot Pasūtītāja nosaukumu, Pasūtītāja darbinieku vārdus, uzvārdus un Pasūtītāja darbinieku klientu vārdus, uzvārdus un dzīvesvietas informāciju. Šis noteikums ir spēkā arī pēc šī Līguma izbeigšanas.
   3. Pasūtītājs ir informēts un piekrīt, ka Izpildītāja darbinieks – supervizors, ievērojot konfidencialitāti un anonimitāti, ar supervīziju vadīšanas procesu un savu metodisko darbību saistītos jautājumus savas profesionalitātes paaugstināšanas nolūkā pārrunā supervīzijās.
   4. Katrai šā Līguma Pusei ir pienākums glabāt noslēpumā visu informāciju un ziņas, kuras tā ir saņēmusi no otras Puses šā Līguma izpildes laikā un sakarā ar šo Līgumu.
   5. Ar saņemto informāciju var tikt iepazīstinātas tikai tās Pasūtītāja amatpersonas, darbinieki vai pilnvarotās personas, kuras ir saistītas ar šā Līguma izpildi, turklāt Pasūtītājs uzņemas atbildību par minētajām personām.
   6. Supervīzijām sagatavotie materiāli un supervīzijas laikā radītie darbi paliek tikai un vienīgi Pasūtītāja darbinieka rīcībā, lai nodrošinātu konfidencialitāti.
3. **Nepārvarama vara (*Force Majeure*)**
   1. Puses ir atbrīvotas no atbildības par Līguma noteikumu neizpildi, ja tam par iemeslu ir notikumi vai apstākļi, kurus Puse nespēj kontrolēt, pret kuriem Puse nevarēja saprātīgi nodrošināties pirms Līguma noslēgšanas, un kurus to rašanās gadījumā Puse nevar novērst, vai pārvarēt (*Force Majeure*).
   2. Puse, kas nokļuvusi *Force Majeure* apstākļos, nekavējoties, bet ne vēlāk kā 3 (trīs) darba dienu laikā no *Force Majeure* iestāšanās paziņo par to otrai Pusei, norādot saistības, kuru izpilde nav, vai nebūs iespējama.
   3. Pēc Līguma 7.2. punktā minētā paziņojuma saņemšanas Puses vienojas par Līguma izpildes termiņu pagarināšanu, nepieciešamajām izmaiņām Līgumā vai arī par Līguma izbeigšanu.
   4. Ja Puse nokavē Līguma 7.2. punktā minēto paziņojuma termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz *Force Majeure*.
4. **Līguma grozīšana un izbeigšana**
   1. Līgumu var grozīt Pusēm savstarpēji rakstveidā vienojoties. Gatavojot līgumu Pusēm ir jāaizpilda un pēc nepieciešamības līguma īstenošanas laikā ir tiesīgi precizēt informāciju preambulā, 1.3., 1.4., 2.11., 3.1., 4.1., 5.6., 9.4., 9.6., 9.9., 10. un 1.pielikumā. Visi grozījumi Līgumā noformējami kā Līguma pielikumi, kas kļūst par Līguma neatņemamu sastāvdaļu un stājas spēkā no abpusējas parakstīšanas brīža.
   2. Ja Izpildītājs nepilda vai pārkāpj Līguma saistības vai ja tiek pieņemts Pasūtītāja lēmums par finansējuma samazināšanu, kā arī citu būtisku apstākļu dēļ, Pasūtītājs ir tiesīgs vienpusēji atkāpties no Līguma, paziņojot par to rakstveidā Izpildītājam desmit darba dienas iepriekš.
   3. Pasūtītājam ir tiesības vienpusēji izbeigt Līgumu bez jebkādu zaudējumu atlīdzības pienākuma, ja Pasūtītājam ir zudusi nepieciešamība saņemt Pakalpojumu no Izpildītāja, informējot Izpildītāju rakstiski vismaz desmit darba dienas iepriekš.
   4. Puses ir tiesīgas izbeigt Līgumu, noslēdzot savstarpēju rakstisku vienošanos, vienlaikus vienojoties par savstarpējo norēķinu kārtību.
   5. Ja Līgums tiek izbeigts Līguma 8.2., 8.3. vai 8.4.punkta gadījumā, Izpildītājam ir pienākums 3 (trīs) darba dienu laikā atmaksāt Pasūtītājam saņemto avansa maksājumu, ja tāds tika veikts, vienlaikus vienojoties par savstarpēju norēķinu kārtību, par faktiski sniegtu Pakalpojumu, vai Pakalpojuma daļu, kuru Pasūtītājs ir saskaņojis un pieņēmis ar nodošanas un pieņemšanas aktu.
5. **Citi noteikumi**
   1. No Līguma izrietošos strīdus Puses risina savstarpēju sarunu ceļā. Ja Puses nespēj atrisināt strīdu savstarpēju sarunu ceļā, to izskata Latvijas Republikas tiesā saskaņā ar Latvijas Republikas normatīvajiem aktiem.
   2. Gadījumā, ja viens vai vairāki Līguma noteikumi jebkādā likumīgā veidā kļūst vai tiek atzīti par spēkā neesošiem, nelikumīgiem vai nesaistošiem, tas nekādā veidā neietekmē un neierobežo pārējo Līguma noteikumu spēkā esamību.
   3. Visi paziņojumi un pretenzijas, kas saistīti ar Līguma izpildi, rakstveidā iesniedzami otrai Pusei.
   4. Līguma izpildes laikā Puses nosaka šādus pilnvarotos pārstāvjus:

9.4.1. no Pasūtītāja puses: atbildīgās personas vārds, uzvārds, tālrunis numurs, e-pasts: e-pasts;

9.4.2. no Izpildītāja puses: atbildīgās personas vārds, uzvārds, tālrunis numurs, e-pasts: e-pasts.

* 1. Pušu pilnvarotie pārstāvji ir atbildīgi par Līguma izpildes uzraudzīšanu, tai skaitā, par nodošanas un pieņemšanas akta noformēšanu un iesniegšanu, savlaicīgu rēķinu iesniegšanu un pieņemšanu, apstiprināšanu un nodošanu apmaksai, kā arī par citu Līguma noteikumu ievērošanu, kuros pilnvarotie pārstāvji īpaši norādīti.
  2. Līgumam ir pielikums Nr.1 „Pašvaldību sociālo dienestu un citu pašvaldību izveidoto sociālo pakalpojumu sniedzēju darbinieku profesionālās kompetences pilnveides – supervīzija apraksts” uz lapu skaits (pielikuma lapu skaits vārdiem) lapām kas ir tā neatņemama sastāvdaļa.
  3. Noslēdzot Līgumu, Puses apliecina, ka Pušu rīcībā ir pietiekoši resursi, lai savlaicīgi un kvalitatīvi veiktu visas Līgumā un tā pielikumos noteiktās saistības, kā arī tiks ievērotas Līguma un Noteikumu prasības.
  4. Puses apliecina, ka uz Līguma noslēgšanas brīdi supervīzijas pakalpojuma sniedzējam nav nodokļu parādi, kas kopsummā kādā no valstīm pārsniedz 150 *euro*, un nav interešu konflikta attiecībā pret pašvaldības darbinieku, atbilstoši likumam “Par interešu konflikta novēršanu valsts amatpersonu darbībā”.
  5. Līgums ir sagatavots latviešu valodā 2 (divos) eksemplāros uz lapu skaits (lapu skaits vārdiem) lapām. Viens no Līguma eksemplāriem glabājas pie Pasūtītāja, otrs – pie Izpildītāja. Abi eksemplāri ir ar vienādu juridisku spēku.

**10. Pušu rekvizīti un paraksti**

|  |  |
| --- | --- |
| PASŪTĪTĀJS | IZPILDĪTĀJS |
| **Nosaukums**  Reģ. Nr.: numurs  Adrese: adrese  Tālr.: numurs  Fakss: numurs  E-pasts: e-pasts  Maksātājs/finansējuma saņēmējs[[1]](#footnote-2): nosaukums  Kredītiestāde: nosaukums  Kredītiestādes SWIFT kods: numurs  Norēķinu konts: numurs | **Nosaukums**  Reģ. Nr.: numurs  Adrese: adrese  Tālr.: numurs  Fakss: numurs  E-pasts: e-pasts  Kredītiestāde: nosaukums  Kredītiestādes SWIFT kods: numurs  Norēķinu konts: numurs |
| (paraksts)  Vārds un uzvārds | (paraksts)  Vārds un uzvārds |

1. pielikums

202\_. gada \_\_\_\_.\_\_\_\_\_\_\_\_\_\_\_\_

Līgumam Nr. \_\_\_\_\_\_\_\_\_\_\_\_\_\_\_\_\_\_\_\_

Pašvaldību sociālo dienestu un citu pašvaldību izveidoto sociālo pakalpojumu sniedzēju

darbinieku profesionālās kompetences pilnveides – supervīzija apraksts

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr.**  **p.**  **k.** | **Supervizora**  **vārds un uzvārds** | **Supervīzijas sesijas īstenošanas vieta[[2]](#footnote-3)** | **Supervīzijas veids[[3]](#footnote-4)** | **Supervīzijas sesijas ilgums[[4]](#footnote-5)** | **Supervīzijas apjoms -**  **supervīzijas sesiju skaits[[5]](#footnote-6)** | **Cena (EUR bez PVN) vienam sociālā darba speciālistam par vienu supervīzijas sesiju** | **Sociālā darba speciālistu, kas piedalās supervīzijā, skaits** | **Summa kopā EUR par supervīzijas nodrošināšanu** |
| 1 | 2 | 3 | 4 | 5 | 6 | 7 | 8 | 9 = (6x7x8) |
|  |  |  | **Grupas** supervīzija  klātienē un attālināti | 3 stundas (180 min) |  |  |  |  |
|  |  |  | **Komandas** supervīzija  klātienē un attālināti | 3 stundas (180 min) |  |  |  |  |
|  |  |  | **Organizācijas** supervīzija  klātienē un attālināti | 3 stundas (180 min) |  |  |  |  |
|  |  |  |  |  |  |  |  |  |
|  |  |  | **Individuālā** supervīzija  klātienē un attālināti | 1 stunda (60 min) |  |  |  |  |
|  |  |  |  |  |  |  |  |  |
| **Summa KOPĀ (EUR bez PVN) par visu Līgumā noteikto supervīzijas nodrošināšanu** | | | | | | | |  |
| **Summa KOPĀ (EUR ar PVN) par visu Līgumā noteikto supervīzijas nodrošināšanu[[6]](#footnote-7)** | | | | | | | |  |

1. Norāda gadījumā, kad Pasūtītājam kredītiestādē nav atvērts “savs” konts, piemēram, Pasūtītājs ir X pašvaldības sociālais dienests un maksātājs/finansējuma saņēmējs ir X pašvaldības dome [↑](#footnote-ref-2)
2. Supervīzijas sesijas īstenošanas vieta (Latvijas Republikas pašvaldības administratīvā teritorija) [↑](#footnote-ref-3)
3. Supervīzijas veids atbilstoši 2017. gada 13. jūnija Ministru kabineta noteikumu Nr. 338, 9.2.punktā noteiktajam [↑](#footnote-ref-4)
4. Supervīzijas sesijas ilgumam jāatbilst 2019.gada 17.decembra Ministru kabineta noteikumu Nr. 686, 27.2.1.5. punktā noteiktajam [↑](#footnote-ref-5)
5. Supervīzijas sesiju skaitu norāda ņemot vērā supervīzijas sesijas ilgumu un nepārsniedzot 2017. gada 13. jūnija Ministru kabineta noteikumu Nr. 338, 9.2.1. punktā noteikto minimālo apjomu [↑](#footnote-ref-6)
6. Ja supervīzijas pakalpojuma sniedzējs **nav** PVN maksātājs, tad norāda “-“ [↑](#footnote-ref-7)